ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 21 /2556 เรื่อง หลักเกณฑ์ เงื่อนไข และวิธีการจัดการกองทุน (ฉบับที่ 12 ) อาศัยอํานาจตามความในข้อ 17 แห่งประกาศคณะกรรมการกํากับตลาดทุน ที่ ทน. 27/2552เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 สํานักงานโดยได้รับความเห็นชอบจากคณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ให้ยกเลิกความในข้อ 137 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุนลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "ข้อ 137 ในกรณีที่กองทุนสํารองเลี้ยงชีพกําหนดให้สมาชิกมีสิทธิเลือกนโยบายการลงทุนได้ บริษัทจัดการกองทุนส่วนบุคคลต้องดําเนินการดังต่อไปนี้ (1) เสนอข้อมูลเกี่ยวกับความเสี่ยงและผลตอบแทนของนโยบายการลงทุนแต่ละนโยบายต่อคณะกรรมการกองทุนและสมาชิก เพื่อใช้ประกอบการตัดสินใจเลือกนโยบายการลงทุนที่เหมาะสม (2) จัดให้สมาชิกทําการประเมินความเหมาะสมในการเลือกนโยบายการลงทุน ทั้งนี้ ตามหลักเกณฑ์ในส่วนที่ 1/1 (3) จัดให้สมาชิกมีสิทธิเลือกนโยบายการลงทุนอย่างน้อยปีละหนึ่งครั้ง เว้นแต่สมาชิกมีมติกําหนดเวลาในการใช้สิทธิไว้เป็นอย่างอื่น"ข้อ ๒ ให้เพิ่มความต่อไปนี้เป็นข้อ 137/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 28 กรกฎาคม พ.ศ. 2552 "ข้อ 137/1 ในกรณีที่กองทุนสํารองเลี้ยงชีพไม่ได้กําหนดให้สมาชิกมีสิทธิเลือกนโยบายการลงทุนและกองทุนสํารองเลี้ยงชีพดังกล่าวมีนโยบายการลงทุนที่มีความเสี่ยงสูงตามข้อ140/2 บริษัทจัดการกองทุนส่วนบุคคลต้องมีกระบวนการที่ทําให้มั่นใจว่าสมาชิกรับทราบและเข้าใจความเสี่ยงที่อาจเกิดจากการลงทุนเป็นอย่างดีแล้ว ก่อนเข้าเป็นสมาชิกหรือก่อนที่กองทุนสํารองเลี้ยงชีพจะมีการเปลี่ยนนโยบายการลงทุนเป็นนโยบายการลงทุนที่มีความเสี่ยงสูงตามข้อ 140/2"ข้อ ๓ ให้เพิ่มความต่อไปนี้เป็นส่วนที่ 1/1 การประเมินความเหมาะสมในการเลือกนโยบายการลงทุนรายสมาชิก ข้อ 140/1 ข้อ 140/2 ข้อ 140/3 ข้อ 140/4 ข้อ 140/5 และข้อ 140/6ของหมวด 2 หลักเกณฑ์เพิ่มเติมสําหรับการจัดการกองทุนสํารองเลี้ยงชีพ ในภาค 3 การจัดการกองทุนส่วนบุคคล แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 28 กรกฎาคม พ.ศ. 2552ส่วน ๑/๑ การประเมินความเหมาะสมในการเลือก นโยบายการลงทุนรายสมาชิก ข้อ ๑๔๐/๑ ความในส่วนนี้ใช้เฉพาะกับกองทุนสํารองเลี้ยงชีพที่กําหนดให้สมาชิกมีสิทธิเลือกนโยบายการลงทุนได้ข้อ ๑๔๐/๒ ในส่วนนี้ "นโยบายการลงทุนที่มีความเสี่ยงสูง" หมายความว่า นโยบายการลงทุนที่กําหนดให้มีการลงทุนในหลักทรัพย์หรือทรัพย์สินประเภทใดประเภทหนึ่งหรือหลายประเภทดังต่อไปนี้ รวมกันเกินกว่าร้อยละห้าสิบของแต่ละนโยบายการลงทุนนั้น (1) ตราสารแห่งทุน (2) ตราสารแห่งหนี้ดังต่อไปนี้(ก) ตราสารแห่งหนี้ที่มีความเสี่ยงด้านอัตราแลกเปลี่ยน(ข) ตราสารแห่งหนี้ที่มีลักษณะอย่างใดอย่างหนึ่งดังต่อไปนี้1. มีกําหนดการชําระคืนเงินต้นหรือดอกเบี้ยที่ไม่แน่นอน หรือมีข้อกําหนดชําระคืนเงินต้นเพียงบางส่วนหรือไม่คืนเงินต้น2. มีเงื่อนไขที่จะกระทบสิทธิของผู้ถือตราสารในการได้รับชําระคืนเงินต้นหรือดอกเบี้ย เช่น การด้อยสิทธิ การแปลงสภาพ การบังคับไถ่ถอนคืนก่อนกําหนด การขยายระยะเวลาการชําระหนี้หรือการปลดหนี้ เป็นต้น เว้นแต่เป็นเงื่อนไขการผิดนัดตามที่กําหนดไว้ในข้อกําหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้ (3) ทรัพย์สินที่บริษัทจัดการอาจลงทุนหรือมีไว้เพื่อเป็นทรัพย์สินของกองทุนสํารองเลี้ยงชีพได้ตามข้อ 75/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552ข้อ ๑๔๐/๓ เพื่อให้สมาชิกสามารถเลือกนโยบายการลงทุนได้อย่างเหมาะสมโดยสอดคล้องกับความรู้ความเข้าใจเกี่ยวกับการลงทุน ประสบการณ์ในการลงทุน สถานะทางการเงินระดับความเสี่ยงที่ยอมรับได้ และเป้าหมายการออมเมื่อเกษียณอายุ ให้บริษัทจัดการกองทุนส่วนบุคคลจัดให้มีการประเมินความเหมาะสมในการเลือกนโยบายการลงทุนของสมาชิกตามหลักเกณฑ์ดังต่อไปนี้ (1) จัดให้สมาชิกทําการประเมินความเหมาะสมในการเลือกนโยบายการลงทุนครั้งแรกตามเงื่อนไขและกรอบเวลาที่กําหนดในข้อ 140/4 และต้องแสดงให้สมาชิกทราบถึงประโยชน์และความจําเป็นในการประเมินความเหมาะสมในการเลือกนโยบายการลงทุนด้วย (2) จัดให้มีการทบทวนความเหมาะสมในการเลือกนโยบายการลงทุนทุกรอบสองปีปฏิทินนับแต่ปีที่ได้ทําการประเมินครั้งล่าสุด โดยให้ดําเนินการให้แล้วเสร็จภายในปีที่ครบกําหนดเวลาทบทวนดังกล่าว ทั้งนี้ หากเป็นการทบทวนความเหมาะสมในการเลือกนโยบายการลงทุนก่อนปี พ.ศ. 2562 การทบทวนความเหมาะสมดังกล่าวจะทําเฉพาะสมาชิกที่เลือกนโยบายการลงทุนที่มีความเสี่ยงสูงก็ได้ (3) ในกรณีที่ผลประเมินไม่สอดคล้องกับนโยบายการลงทุนที่สมาชิกแสดงความจํานงเลือก ไม่ว่าเป็นการเลือกไว้เดิมหรือที่จะเลือกใหม่ ให้เตือนให้สมาชิกทราบถึงความเสี่ยงของการเลือกนโยบายการลงทุนที่ไม่เหมาะสมกับสมาชิก ก่อนให้สมาชิกลงนามยอมรับความเสี่ยงที่อาจเกิดขึ้นจากการเลือกนโยบายการลงทุนนั้น (4) ในกรณีที่สมาชิกปฏิเสธที่จะให้ข้อมูล หรือให้ข้อมูลไม่เพียงพอ ซึ่งเป็นผลให้ไม่สามารถดําเนินการตาม (1) หรือ (2) ได้ ให้เตือนให้สมาชิกทราบถึงความเสี่ยงในการเลือกนโยบายการลงทุนโดยไม่มีการประเมินความเหมาะสมในการเลือกนโยบายการลงทุน (5) ติดตามให้มีการประเมินความเหมาะสมในการเลือกนโยบายการลงทุนอีกครั้งสําหรับสมาชิกที่ปฏิเสธการประเมินความเหมาะสมในการเลือกนโยบายการลงทุนข้อ ๑๔๐/๔ การรวบรวมข้อมูลของสมาชิกและทําการประเมินความเหมาะสมในการเลือกนโยบายการลงทุนครั้งแรก ให้เป็นดังนี้ (1) ในกรณีที่เป็นสมาชิกใหม่ที่เข้าเป็นสมาชิกตั้งแต่วันที่ 1 มกราคม พ.ศ. 2557 ให้ดําเนินการให้แล้วเสร็จในวันเข้าเป็นสมาชิก (2) ในกรณีที่เป็นสมาชิกอยู่แล้วก่อนวันที่ 1 มกราคม พ.ศ. 2557 ให้ดําเนินการดังนี้ (ก) หากสมาชิกแสดงความจํานงเลือกนโยบายการลงทุนที่มีความเสี่ยงสูง ไม่ว่าเป็นการเลือกไว้เดิมหรือที่จะเลือกใหม่ ให้ดําเนินการให้แล้วเสร็จภายในปี พ.ศ. 2557 (ข) หากมิได้เป็นสมาชิกตาม (ก) ให้ดําเนินการให้แล้วเสร็จภายในปี พ.ศ. 2562ข้อ ๑๔๐/๕ ให้บริษัทจัดการกองทุนส่วนบุคคลใช้แบบและวิธีการประเมินความเหมาะสมในการเลือกนโยบายการลงทุนตามแนวทางที่สมาคมกําหนดข้อ ๑๔๐/๖ การดําเนินการใด ๆ เกี่ยวกับการประเมินความเหมาะสมในการเลือกนโยบายการลงทุนตามส่วนนี้ บริษัทจัดการกองทุนส่วนบุคคลต้องจัดให้อยู่ในรูปเอกสารหรือรูปแบบอื่นใด ที่สมาชิกหรือบริษัทจัดการกองทุนส่วนบุคคลจะสามารถจัดเก็บข้อมูลและตรวจดูข้อมูลได้ในอนาคต"ข้อ ๔ ประกาศนี้ให้ใช้บังคับตั้งแต่วันที่ 1 มกราคม พ.ศ. 2557 เป็นต้นไปผู้มีอํานาจลงนาม - ประกาศ ณ วันที่ 5 สิงหาคม พ.ศ. 2556 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์